BASES REGULADORAS PARA ACTUACIÓNS E ACTIVIDADES DE CARÁCTER TURÍSTICO DURANTE O ANO 2016
ADMINISTRACIÓN LOCAL — Provincial — Deputación Provincial (Subvencións, 14/04/2016)

A Xunta de Goberno desta Deputación Provincial, na súa sesión ordinaria do día 1 de abril de 2016, adoptou, entre outros, o seguinte acordo: A Deputación de Pontevedra, de acordo co disposto na Lei 7/1985, de 2 de abril, de Bases do Réxime Local, ten entre as súas competencias o fomento do desenvolvemento económico e social da provincia, sendo a prestación de servizos de asistencia, fomento e promoción do turismo unha cuestión prioritaria. O turismo é unha das actividades con maior potencial de creación de emprego e de crecemento económico da Unión Europea, ata o punto de que o Tratado de Lisboa contempla expresamente a importancia do sector turístico e contén disposicións específicas co obxectivo de promover a competitividade entre as empresas do sector para converter á UE no primeiro destino turístico mundial. A Lei 7/2011, de 27 de outubro, do Turismo de Galicia fai referencia a que a dimensión social do turismo non se basea unicamente na súa capacidade para xerar emprego, senón tamén á posibilidade que ten de xerar e distribuír mellor a riqueza, aproveitando as sinerxias que se producen a través das iniciativas entre os distintos axentes públicos e privados. A citada Lei salienta a importancia de acadar e manter un sector turístico competitivo, de calidade e accesible, así como a transcendencia da implantación de medidas de promoción e fomento mediante a posta en valor dos recursos singulares de Galicia como medio para desestacionalizar a demanda, prevendo que estas medidas poidan reforzarse mediante a concesión de subvencións e axudas para aqueles colectivos que aposten pola modernización e mellora das actividades turísticas de Galicia. Constitúe o obxecto destas bases a regulación da concesión de subvencións públicas destinadas a promover actuacións e actividades de carácter turístico durante o ano 2016 coa finalidade de colaborar no fomento do turismo e na profesionalización do sector da provincia de Pontevedra, segundo os principios de concorrencia competitiva, obxectividade e publicidade. A Deputación de Pontevedra concederá subvencións para o fomento do turismo e a profesionalización do sector turístico da provincia así como para a realización de actividades con repercusión turística provincial, durante o período comprendido entre o 1 de xaneiro e o 31 de decembro de 2016. As actividades subvencionadas serán as seguintes: A.—Actividades de fomento do turismo e outras actividades de profesionalización dirixidas e executadas por entidades e profesionais do sector turístico da provincia de Pontevedra e que teñan como fins, entre outros, os seguintes: promoción e estímulo dun sector turístico competitivo, de calidade, accesible e sustentable; impulso da desestacionalización do sector; impulso da modernización e profesionalización do sector e promoción da provincia de Pontevedra como destino turístico de calidade. As actuacións comprenderán, entre outras, o deseño e execución de campañas de promoción turística da provincia de Pontevedra; a participación en feiras, certames e congresos relacionados co sector turístico; a utilización das novas tecnoloxías e a formación dos recursos humanos para unha mellora nas condicións de traballo do sector turístico. B.—Actividades dirixidas ao fomento do turismo en xeral: aquelas que teñan como fins, entre outros contribuír a que a provincia de Pontevedra sexa un destino único e diferencial. As actividades subvencionadas comprenderán, entre outras, as que teñan unha incidencia na promoción dos seguintes recursos: a natureza, o medio ambiente e a paisaxe; as festas e tradicións populares; o patrimonio cultural e lingüístico; a gastronomía e a enogastronomía; a saúde, o benestar e o termalismo. Quedan excluídas desta convocatoria e, polo tanto, non serán obxecto de subvención, as seguintes actividades e investimentos: Poderán solicitar estas subvencións as persoas xurídicas que reúnan os seguintes requisitos: Este programa de subvención financiarase co importe de 200.000,00 euros con cargo á aplicación 16/433.4320.489.01 do vixente orzamento da Deputación de Pontevedra. O importe máximo da subvención para cada proxecto non poderá exceder do 70% do seu orzamento e non superará o importe de 10.000,00 euros por proxecto. En ningún caso consideraranse gastos subvencionables os impostos indirectos cando sexan susceptibles de recuperación ou compensación, polo que, a subvención concederase sobre o orzamento da actividade, excluído o IVE, salvo que o beneficiario xustifique que abona os tributos efectivamente. No caso de que unha vez valoradas as solicitudes de subvención, o importe global das subvencións non esgoten o crédito consignado, poderase incrementar o importe das subvencións, sempre que non superen o 70% do orzamento. Terán a consideración de gastos subvencionables os realizados con anterioridade á concesión da subvención sempre que sexan necesarios para a execución da actividade subvencionada e que se realicen durante o ano 2016. Os gastos xustificados deberán axustarse aos conceptos e importes establecidos no orzamento inicial, aceptándose desviacións máximas dun 20% no custe dos diferentes conceptos da actividade subvencionada con respecto ao orzamento inicial pormenorizado. Cada entidade só poderá presentar unha única solicitude de subvención. Os interesados deberán presentar unha solicitude segundo o modelo normalizado 843.030 que se acompaña como anexo e que se pode descargar na páxina web da Deputación (www.depo.es) achegando ademais a seguinte documentación: En virtude do disposto no artigo 31 da Lei 38/2003, de 17 de novembro, Xeral de Subvencións, cando o importe do gasto subvencionable supere o importe de 18.000,00 € (IVE excluído) no caso de servizos e subministracións e de 50.000,00 € (IVE excluído) no caso de obras, o beneficiario deberá solicitar, como mínimo tres ofertas de diferentes provedores, con carácter previo á contracción do compromiso para a obra, a prestación do servizo ou a entrega do ben, salvo que polas súas especiais características non exista no mercado suficiente número de entidades que o realicen, presten ou subministren, ou salvo que o gasto se realizara con anterioridade á subvención. No caso de que a solicitude non reúna os datos esixidos ou calquera dos previstos no artigo 70 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, requiriráselle ao interesado que no prazo de 10 días hábiles emende as faltas ou presente os documentos preceptivos, indicándolle que, no caso de non facelo, teráselle por desistido, arquivándose o expediente sen máis trámites. As presentes bases reguladoras serán publicadas no Boletín Oficial da Provincia de Pontevedra (BOPPO) e con posterioridade remitirase a convocatoria á Base da Datos Nacional de Subvencións (BDNS), quen lle dará traslado ao BOPPO do extracto da mesma, sen prexuízo da súa inserción na páxina web da Deputación de Pontevedra (www.depo.es) e no taboleiro de anuncios. O prazo de presentación de solicitudes será de vinte días hábiles, contados a partir do día seguinte ao da publicación do extracto da convocatoria no Boletín Oficial da Provincia de Pontevedra (BOPPO). As solicitudes presentaranse no Rexistro xeral da Deputación de Pontevedra, de luns a venres de 8:30 h. a 14:30 h. e de 17:00 h. a 19:00 h. e os sábados de 9:00 a 13:00 h., no da súa sede de Vigo, de luns a venres en horario de 9:00 h. a 13:00 h. ou a través da calquera das formas previstas no artigo 38.4 da Lei 30/1992 de 26 de novembro, do Réxime Xurídico das Administracións Públicas e do Procedemento Administrativo Común. A presentación da solicitude implicará que se autoriza á Deputación para o tratamento automatizado de todos os datos contidos nela. A concesión das subvencións realizarase en réxime de concorrencia competitiva, tendo en conta para a adxudicación das subvencións os seguintes criterios: 1.—Inscrición do solicitante no Rexistro de Empresas e Actividades Turísticas da Comunidade Autónoma de Galicia: 10 puntos 2.—Número de persoas que participan e se benefician da actividade: ata 25 puntos 3.—Número de socios da entidade beneficiaria: ata 5 puntos 4.—Calidade técnica da proposta: valorarase a exposición da actividade subvencionable e o detalle da memoria, ata 5 puntos 5.—Experiencia da entidade no desenvolvemento de actividades análogas: ata 5 puntos 6.—Adecuación da actividade ao desenvolvemento turístico provincial: ata 50 puntos A.—Actividades de fomento do turismo e outras actividades de profesionalización dirixidas e executadas por entidades e profesionais do sector turístico da provincia de Pontevedra: i.— Actividades que fomenten un destino de calidade: ata 2,5 puntos ii.—Actividades que fomenten un turismo accesible: ata 5 puntos iii.—Actividades que fomenten un turismo sustentable: ata 2,5 puntos iv.—Actuacións de impulso á desestacionalización do sector: ata 10 puntos v.—Actuacións de impulso da modernidade do sector: ata 10 puntos vi.—Actividades de impulso á profesionalización do sector: ata 10 puntos vii.—Outros aspectos relacionados co desenvolvemento do turismo provincial: ata 10 puntos B.—No caso de actividades dirixidas ao fomento do turismo en xeral: i.—Actividades que fomenten un destino de calidade: ata 2,5 puntos ii.—Actividades que fomenten un turismo accesible: ata 5 puntos iii.—Actividades que fomenten un turismo sustentable: ata 2,5 puntos iv.—Actuacións de impulso á desestacionalización do sector: ata 5 puntos v.—Actividades singulares e diferenciadoras do turismo da provincia de Pontevedra con respecto a outras: ata 5 puntos vi.—Actividades que gocen dalgún recoñecemento oficial (exemplo: declaración de interese turístico, no caso das festas): ata 5 puntos vii.—Duración da actividade: ata 5 puntos viii.—Impacto da actividade fóra da provincia de Pontevedra: ata 10 puntos ix.—Outros aspectos relacionados co desenvolvemento do turismo provincial: ata 10 puntos A instrución do procedemento de concesión de subvencións correspóndelle ao Servizo de Turismo, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, de conformidade co previsto no artigo 24 da Lei 38/2003, de 17 de novembro, Xeral de Subvencións. As actividades de instrución comprenderán: a) Petición de cantos informes estime necesarios para resolver ou que sexan esixidos polas normas que regulan a subvención. b) Avaliación das solicitudes ou peticións, efectuada conforme cos criterios de valoración. Unha vez avaliadas as solicitudes, a comisión de valoración emitirá un informe no que se concrete o resultado da avaliación efectuada. O Servizo de Turismo, á vista do expediente e do informe da comisión de valoración, formulará a proposta de resolución provisional, debidamente motivada, que se notificará aos interesados, concedéndoselles un prazo de dez días para presentar alegacións. No caso de que non figuren no procedemento outros feitos que os aducidos polos interesados, prescindirase deste trámite de audiencia e a proposta de resolución terá o carácter de definitiva. A comisión de valoración é un órgano colexiado composto polos seguintes membros: Presidente: O deputado delegado en materia de Turismo Vogais: Secretario/a: Actuará como secretario/a, sen voto, un membro do equipo técnico do Servizo de Turismo A resolución do procedemento correspóndelle á Presidenta da Deputación provincial de Pontevedra e notificaráselle aos interesados de acordo co establecido no artigo 58 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. O prazo máximo para resolver e notificar a resolución do procedemento é de seis meses a contar dende a publicación da presente convocatoria. Transcorrido este prazo sen notificarse a resolución aos interesados, entenderase desestimada por silencio administrativo a solicitude de concesión da subvención. A resolución pon fin á vía administrativa. Contra ela, os interesados poderán interpor recurso potestativo de reposición ante o mesmo órgano que a ditou, no prazo dun mes, a partires do día seguinte ao desta notificación, de acordo co disposto nos artigos 107 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común; ou ben, directamente recurso contencioso–administrativo ante o Xulgado do Contencioso–Administrativo de Pontevedra, no prazo de dous meses establecido no artigo 46 da Lei 29/1998, de 13 de xullo reguladora da Xurisdición Contencioso–Administrativa. Todo elo sen prexuízo de que poidan interpor calquera outro recurso que estimen conveniente. As subvencións concedidas entenderanse aceptadas se os beneficiarios non se opoñen ou a rexeitan expresamente no prazo de dez días hábiles contados dende a súa notificación. Os beneficiarios das subvencións poderán solicitar a reformulación da solicitude presentada cando o importe da subvención proposta sexa inferior ao solicitado para axustar os compromisos e condicións á subvención otorgable. A nova subvención terá que ser aprobada polo órgano competente e, en todo caso, terá que respectar o obxecto, criterios de valoración e demais requisitos previstos nas bases reguladoras das subvencións. En caso de que o beneficiario non solicite a reformulación da solicitude, por razóns de economía, celeridade e eficacia do procedemento administrativo, a reformulacións das solicitudes será automática, de tal xeito que se o importe da subvención outorgada é inferior ao solicitado, o orzamento subvencionado que deberá ser obxecto de xustificación determinarase dividindo o importe da subvención outorgada polo coeficiente de financiamento proposto polo beneficiario na solicitude, sempre que se poida realizar a finalidade con dito orzamento. De acordo co previsto no artigo 64 do R. D. 887/2006, de 21 de xullo polo que se aproba o Regulamento da Lei 38/2003, de 17 de novembro, Xeral de Subvencións, unha vez recaída a resolución de concesión, o beneficiario poderá solicitar a modificación da resolución da concesión que supoña unha redución do importe concedido ou alteración das accións que se integran na actividade, que serán autorizadas cando teña como causa circunstancias imprevistas e sexan necesarias para o bo fin da actividade, sempre que non se altere o obxecto ou finalidade da subvención e non se danen dereitos de terceiros. Esta solicitude de modificación deberá presentarse tan pronto se coñeza a alteración e, como máximo no prazo de dous meses dende a notificación da concesión da subvención e sempre con anterioridade á realización da actividade subvencionada. Para determinar a modificación da subvención teranse en conta as seguintes circunstancias: A Deputación de Pontevedra publicará a concesión das subvencións no boletín oficial da provincia de Pontevedra e na súa páxina web e remitirase á Base de Datos Nacional de Subvencións. Así mesmo, os beneficiarios deberán realizar unha adecuada publicidade do carácter público do financiamento recibido. A este respecto, as medidas de difusión consistirán, polo menos, na inclusión da imaxe institucional da Deputación de Pontevedra e de Turismo Rías Baixas, en carteis, placas, materiais impresos, medios electrónicos ou audiovisuais, ou calquera outro medio de proba que permita constatar a realidade da difusión. A subvención concedida pola Deputación de Pontevedra será compatible con outras subvencións, axudas, ingresos ou recursos para a mesma finalidade, procedentes de calquera outras Administracións ou entes públicos ou privados, nacionais, da Unión Europea ou de organismos internacionais, pero en ningún caso a contía total das subvencións poderá superar o custo real da actividade subvencionada. A tal efecto, en canto se teña coñecemento da obtención doutras subvencións para a mesma actividade, o beneficiario deberá comunicarllo á Deputación de Pontevedra. A subvención concedida é incompatible con outras axudas concedidas por outros Servizos da Deputación de Pontevedra para a mesma finalidade no mesmo exercicio. O beneficiario deberá comunicar que é beneficiario doutra subvención do organismo provincial, de se dar o caso. Considérase que o beneficiario subcontrata cando concerta con terceiros a execución total ou parcial da actividade que constitúe o obxecto da subvención. Non se entenderá subcontratación a contratación daqueles gastos nos que teña que incorrer o beneficiario para a realización en por si da actividade subvencionada. O beneficiario poderá subcontratar parcialmente a actividade subvencionada, sempre que a subcontratación non exceda do 40% da actividade subvencionada. En ningún caso poderán subcontratarse actividades que aumenten o custe da actividade e non aporten valor engadido ao contido da mesma. Os contratistas quedarán obrigados soamente ante o beneficiario, quen asumirá a total responsabilidade da execución da actividade subvencionada fronte á Administración. En ningún caso poderán concertarse polo beneficiario a execución total ou parcial das actividades subvencionadas coas persoas ou entidades previstas no artigo 29.7 da Lei 38/2003, de 17 de novembro, Xeral de Subvencións. Ademais das obrigas previstas no artigo 14 da Lei 38/2003, de 17 de novembro, Xeral de Subvencións, os beneficiarios terán que dar cumprimento ás seguintes: a) Cumprir o obxectivo, executar o proxecto ou realizar a actividade que fundamenta a concesión da subvención. b) Xustificar o cumprimento dos requisitos e condicións, así como a realización da actividade e o cumprimento da finalidade que determinen a concesión da subvención. c) Someterse ás actuacións de comprobación, que efectuará o órgano concedente, así como calquera outras de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores. d) Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ao beneficiario en cada caso, así como cantos estados contables e rexistros específicos esixan as bases reguladoras das subvencións, coa finalidade de garantir o adecuado exercicio das facultades de comprobación e control. e) Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control. f) Adoptar as medidas de difusión indicadas no apartado 4 do artigo 18 da Lei 38/2003, de 17 de novembro, Xeral de Subvencións. Para elo, deberá inserirse o logotipo da Deputación de Pontevedra e de Turismo Rías Baixas no material utilizado para a actividade e que están dispoñibles para a súa descarga no seguinte enderezo web http://www.depo.es/identidade-corporativa. Esta obriga poderá acreditarse mediante unha declaración responsable do beneficiario acompañada de fotografías, carteis ou calquera outro medio de proba que permita constatar a realidade da difusión. O beneficiario deberá presentar, unha vez finalizada a actividade obxecto da subvención, no prazo de tres meses dende a finalización da mesma, a seguinte documentación: 1. Xustificación do cumprimento da finalidade para a que se concedeu a subvención: a) Memoria explicativa e detallada da realización da totalidade da actividade con expresa mención dos resultados obtidos e que comprenda, no seu caso, o programa, cartel anunciador, fotografías e demais documentación gráfica elaborada para o desenvolvemento da actividade subvencionada. b) Xustificación da difusión da subvención concedida pola Deputación de Pontevedra.2. Xustificación dos gastos: a) Conta xustificativa dos gastos e ingresos, na que se determinará o gasto total da finalidade subvencionada, detallando as facturas ou documentos con valor probatorio, que na medida do posible debe coincidir co orzamento presentado. Para elo, utilizarase o modelo de conta xustificativa (MODELO 100.001) aprobado pola Deputación de Pontevedra e que se atopa no seguinte enderezo web: http://www.depo.es/genericosOs gastos que figuren na conta xustificativa serán aboados preferiblemente antes da presentación da xustificación da subvención pero, en todo caso, deben ser aboados no prazo máximo dun mes dende a percepción dos fondos. O gasto non pagado ou pagado fóra deste prazo non se considerará subvencionable. Así mesmo deben utilizarse, con carácter xeral, formas de pago que poidan acreditarse mediante un documento expedido por unha entidade financeira, no que quede identificado o beneficiario, o importe e a data de pago (tarxetas bancarias de crédito ou débito, talóns nominativos, transferencias bancarias, etc), e só excepcionalmente poderán utilizar o pago en metálico cando non sexa posible outra forma alternativa. O incumprimento desta disposición para algún gasto implicará que dito gasto se considere “non subvencionable”, de conformidade cos artigos 72.2, 75.2 e 89 do Real Decreto 887/2006, de 21 de xullo polo que se aproba o Regulamento da Lei 38/2003, de 17 de novembro, Xeral de Subvencións, en relación cos artigos 31.2 e 37 da Lei 38/2003, de 17 de novembro, Xeral de Subvencións, sempre que dito gasto supere o importe de 900,00 €. b) Xustificación con facturas ou documentos compulsados con valor probatorio dos gastos da actividade polo importe da subvención, debidamente conformadas (sinatura e selo do “recibín e conforme” por parte do beneficiario e seladas polo acredor) indicando número de unidades, prezo unitario e custe total de cada unidade. c) Declaración responsable de que os gastos que figuran na conta xustificativa son reais e se aplicaron a finalidade subvencionada e que o resto de xustificantes da conta se atopan no domicilio do beneficiario a disposición da Deputación de Pontevedra para o seu exame (MODELO 100.001) 3. Xustificación dos ingresos: a) Declaración do financiamento obtido para a finalidade subvencionada (indicando os importes, entidades, organismo, particulares, etc.) ou no seu caso o financiamento propio. b) Declaración responsable de que os ingresos ou recursos alleos obtidos non superan o custe ou gasto da finalidade subvencionada (modelo 100.001) Para o abonamento da subvención terase en conta o seguinte: O pagamento efectuarase por transferencia á conta bancaria indicada polo beneficiario. Vencido o prazo de xustificación sen que o beneficiario da subvención presentara a documentación xustificativa, o Servizo de Turismo requiriralle ao beneficiario para que no prazo improrrogable de quince días a presente. A falta de presentación da documentación neste prazo suporá a perda da subvención e demais responsabilidades previstas na Lei xeral de subvencións. O incumprimento por parte dos beneficiarios dos requisitos establecidos nas presentes bases e demais normas aplicables, así como as condicións que, no seu caso se establezan na correspondente resolución de concesión dará lugar, total ou parcialmente, previo o oportuno expediente de incumprimento, á cancelación da mesma, e á obriga de reintegrar a achega económica. O reintegro levará engadida a esixencia de xuros de demora correspondentes dende o momento do aboamento da subvención ata a data na que se acorde a procedencia do reintegro. De acordo co artigo 38 da Lei 38/2003 de 17 de novembro Xeral de Subvencións, o xuro de demora aplicable será o xuro legal do diñeiro incrementado nun 25%, salvo que a Lei de Orzamentos Xerais do Estado estableza outro diferente. No referente ás infraccións e sancións administrativas, será de aplicación o previsto no artigo 52 e seguintes da Lei 38/2003, de 17 de novembro, Xeral de Subvencións e 50 e seguintes da Lei 9/2007, de 13 de xuño, de Subvencións de Galicia. Este programa rexerase polo disposto nestas bases. Supletoriamente, aplicarase o disposto nas bases de execución do orzamento da Deputación de Pontevedra para o ano 2016, na Lei 38/2003, de 17 de novembro, xeral de subvencións, na Lei 9/2007, de 13 de xuño, de Subvencións de Galicia, na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común así como na demais normativa de pertinente aplicación.